ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՈՒՂԵՐՁԸ ԳՐԱԴԱՐԱՆԱՎԱՐԻ ՕՐՎԱ ԱՌԹԻՎ

Գրադարանային համակարգի հարգելի՛ աշխատակիցներ,

ջերմորեն շնորհավորում եմ ձեզ՝ մասնագիտական տոնի առթիվ:

Այս գեղեցիկ օրը նշելով, մենք մեր շնորհակալությունն ու հարգանքն ենք ցուցաբերում երբևէ ստեղծված լավագույն արժեքներից մեկին՝ գրքին և դրան ամենամոտը կանգնած մարդուն՝ գրադարանավարին, ով գրքի պահպանությունը և սերնդեսերունդ փոխանցումը ստանձնել է որպես մասնագիտություն:

Ձեր նվիրված ու անտրտունջ աշխատանքի շնորհիվ, այսօր`անկախ տեխնոլոգիաների զարգացումից, գիրքը մնում է անփոխարինելի արժեք, գրադարանը` յուրօրինակ գանձարան, դուք եք հանդիսանում առաջնային օղակը գրքի և ընթերցողի միջև։

Մեր աշխատանքում մշտապես կարևորվում է գրադարանների պահպանությունը և վերազինումը, ընթերցողների համար գրադարանները հարազատ ու սիրելի վայր դարձնելը։

Սիրելի´ գրադարանավարներ` վերստին շնորհավորելով, մաղթում եմ ձեզ առողջություն, բարեկեցություն և ամենայն բարիք:

***Թալին համայնքի ղեկավար` Տավրոս Սափեյան***